als_Latn dik_Latn sag_Latn
Prishtinë, 30 janar 2015 – Kryetari i Prishtinës, Shpend Ahmeti ka thënë se kërkesa për dorëheqje e LDK-së dhe PDK-së është absurde dhe se ai nuk e ka në plan e as në mendje të veprojë sipas qejfeve të Isa Mustafës e Hashim Thaçit.
Ai, në “038” të KTV-së, ka thënë se e vetmja mënyrë për të lënë pozitën është nëse këtë e duan qytetarët.
“LDK e PDK në vend se të dëgjojnë qytetarët për shkarkim të Jabllanoviqit merren me skenarë të tillë”, ka thënë Ahmeti.
I pari i Prishtinës, ka thënë se të dy partive u bëri thirrje për zgjedhje në Kuvendin Komunal për t’u parë vullneti i qytetarëve dhe se këto parti kanë frikë nga zgjedhjet, se mund t’i humbasin karriget.
Ahmeti ka thënë se do ta marrë pjesë në protestën e së shtunës, pasi sipas tij shumica e qytetarëve Prishtinës janë kundër Jabllanoviqit e për mbrojtje të Trepçës.
als_Latn als_Latn als_Latn als_Latn als_Latn